Lehti Metsaalt

Lehti Metsaalt (7. juuli 1933 – 8. oktoober 2003) oli eesti literaat ja ajakirjanik. 

Elu- ja töökäik
Ajaleht Säde 1952–1953 ja 1955–1959. Ajaleht Noorte Hääl 1959–1964, Ajakiri Nõukogude Naine mittekoosseisuline toimetaja 1965–1967.

Kirjandushuvilisena aitas ta kaasa Ilmi Kolla jõudmisele kirjandusse.Ilmi Kolla. "Luuletused". Koostanud Heljo Mänd, eessõna Lehti Metsaalt. Eesti Riiklik Kirjastus. Tallinn 1957

Estonia teatri kirjandusala juhataja 1967–1973. Tallinna Koreograafiakooli teatri- ja balletiajaloo õppejõud 1975–1976, oli ka Tallinna Kultuuriülikooli lektor. Ta tegutses ka balletikriitikunaAve Alavainu. Kirjakast. . Õpetajate Leht, 25. veebruar 2005 ja osales alpinistide ekspeditsioonidel.Pamiir Estonia 30. juulil 

Looming
Tema tekstidele on teinud laule helilooja Gennadi Taniel.Gennadi Taniel

Tema lüürilise kallakuga lühiproosat sisaldav “Tähtede langemise ööd” ilmus koos Jaan Kaplinski, Viivi Luige, Hando Runneli ja Ly Seppeli esikkogudega kassetis “Noored autorid 1964”.
“Tähtede langemise ööd. Novellette ja miniatuure 1961–1963”. Tallinn: Eesti Raamat, 1965. 84 lk
Artikleid
"Kõnelused Mkinvariga" (alpinistide ekspeditsioonist Ida-Pamiiri). // Looming 1962, nr 8, lk 1208–1215
"Pool sajandit areenil ja estraadil" (Vladimir Sapožnin). Pilt ja Sõna, september 1962
"Dresseerija ilma piitsata". Pilt ja Sõna, juuli 1963
"Julgete sport" (langevarjuritest). Pioneer, oktoober 1963
"Harpuunija dirigeerib laeva" (vaalapüügist Ohhota merel). Pilt ja Sõna, jaanuar 1964
"Saame saatanaga tuttavaks" (Kamtšatka vulkanoloogidest). Pilt ja Sõna, veebruar 1964
"Suur sõber tants". Noorus, august 1964, lk 68-72
"Komandeering kulisside taha" ("Estonia" külalisetendustelt Moskvas). Pilt ja Sõna, detsember 1965
"Partei ustav poeg" (Ludvig Kurist). Pilt ja Sõna, märts 1966
"Vajatakse langevarjureid" (Elvo Kahar jt). Pilt ja Sõna, mai 1966
"Paar lehekülge "Carmeni" raamatust" (Valentina Reka). Nõukogude Naine, august 1966
"Kui kuningad tantsisid". Nõukogude Naine
"Tähtis on muusika" (lauljast Eve Neemest). // Kodumaa, 15. august 1973 

Liikmesus
1960 – NSV Liidu Ajakirjanike Liit
Eesti NSV Teatriühing

Poliitiline tegevus
Ta osales 25. märtsil 1988 Tallinnas A. H. Tammsaare monumendi juures MRP-AEG eestvõttel aset leidnud meeleavaldusel ja pani monumendi juurde koos Henno Arraku, Endel Ratase ja Sander Sissiga 1949. aasta märtsiküüditatute mälestuseks pärja.Mart Laar, Urmas Ott, Sirje Endre. "Teine Eesti. Eesti iseseisvuse taassünd 1986–1991", teine trükk. SE&JS. Tallinn 2000. Lk 242

14. juunil 1988 toimus Moskvas mitme liiduvabariigi sõltumatute organisatsioonide demonstratsioon Mägi-Karabahhi probleemi kiiremaks lahendamiseks. Selle käigus arreteeriti Lehti Metsaalt koos kolme teise Eesti esindajaga (Aet Liinat, Jüri Mikk ja Sander Siss), neilt võeti ära loosungid ning kaks vutlarisse pakitud Eesti lippu. Protestiks kinnipidamise, lippude konfiskeerimise ja selle vastu, et arreteerimisel kasutasid miilitsad väljendit “fašistlik”, kuulutasid arreteeritud välja näljastreigi. Kui nad 16. juulil 1988 vabastati, lubati neile lipud Tallinna järele saata. Et seda ei tehtud, alustas Metsaalt koos Sissiga uuesti näljastreiki, millega hiljem ühinesid Avo Üprus, Hans H. Luik, Eve Pärnaste jt. Lipud saabusid paarkümmend päeva hiljem.Mart Laar, Urmas Ott, Sirje Endre. "Teine Eesti. Eesti iseseisvuse taassünd 1986–1991", teine trükk. SE&JS. Tallinn 2000. Lk 401–402

ERSP asutajaliige 20. augustil 1988.

Viited

 Kirjandus 
Kalle Kurg. "Ainult inimesed võivad mägesid äratada.” Edasi, 11. aprill 1965
"Teatrielu 2003". Eesti Teatriliit. Tallinn 2004, lk 389

Välislingid
Haud Pärnu Metsakalmistul

Kategooria:Eesti ajakirjanikud
Kategooria:Eesti NSV Ajakirjanike Liidu liikmed
Kategooria:Eesti kirjanikud
Kategooria:Eesti Rahvusliku Sõltumatuse Partei poliitikud
Kategooria:Pärnu Metsakalmistule maetud
Kategooria:Sündinud 1933
Kategooria:Surnud 2003